Diari Oficial de la Generalitat Valenciana


Sumari del DOGV 8695, del 11-12-2019 (2019/9592)

Notificació de la sentència dictada en el procediment ordinari número 756/2017.
-------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9592


Organisme emissor
:   Jutjat de Primera Instància i Instrucció Número 1 de Catarroja

Tipus de document
:   Edicte

Notificació de la sentència dictada en el procediment ordinari número 756/2017. [2019/9592]  
Carola Beltrán Lerma, lletrada de l'Administració de justícia del Jutjat de Primera Instància número 1 de Catarroja, per mitjà d'aquest edicte, faig saber que en aquest jutjat se segueixen actuacions de judici ordinari número 756/2017, a instàncies de Banco Popular Español, SA, contra María Inmaculada Segura Rubio i Zhiuko Ivanov Ivanov, en el qual s'ha dictat sentència, l'encapçalament i la part dispositiva de la qual diuen literalment:  
  
«Sentència 24/2019  
  
Catarroja, 30 de gener de 2019  
  
Patricia Todolí Orero, magistrada jutgessa del Jutjat de Primera Instància i Instrucció número 1 de Catarroja i el seu partit, he vist les actuacions de judici ordinari registrades amb el número 756/2017, seguides a instàncies de la procuradora Paula Carmen Calabuig Villalba, en nom i representació de Banco Popular Español, SA, contra Zhiuko Ivanov Ivanov, en rebel·lia processal, i María Inmaculada Segura Rubio, representada per Vicente Javier García López, en l'exercici de l'acció declarativa de resolució contractual de préstec amb garantia hipotecària.  
  
«Dispositiva  
Estime íntegrament la demanda interposada per la procuradora Paula Carmen Calabuig Villalba, en nom i representació del Banco Popular Español, SA, contra Zhiuko Ivanov Ivanov i María Inmaculada Segura Rubio, i declare resolt el contracte de préstec hipotecari subscrit per les parts el 16 de novembre de 2012 davant del notari d'Alfafar, Ramón Marín Casanova, amb número de protocol 1134, amb pèrdua del benefici del termini, i impose conjuntament i solidàriament als demandats, Zhiuko Ivanov Ivanov i María Inmaculada Segura Rubio, l'obligació de devolució de l'import de setze mil cent quaranta-huit euros amb cinquanta-huit cèntims (16.148,58 EUROS) i la continuació de la meritació de l'interés remuneratori fins que es produïsca el reintegrament de la suma prestada, des de la data de 29 de setembre de 2017. I els interessos legals de l'article 576 de la Llei d'enjudiciament civil.  
  
Es condemna a costes la part demandada.  
Notifiqueu a les parts aquesta resolució, així com que és susceptible de recurs d'apel·lació davant de l'Audiència Provincial de València en el termini de 20 dies, a comptar de la notificació d'aquesta (art. 458 LEC).  
Expediu una certificació de la present sentència per a unir-la a actuacions, amb la incorporació de l'original en el llibre de sentències.  
Aquesta és la meua sentència, que pronuncie mane i signe.»  
Manera d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'ha d'interposar davant del tribunal que haja dictat la resolució que s'impugne dins del termini de 20 dies comptats des de l'endemà de la notificació de la resolució, en el qual s'han d'indicar les al·legacions en què es base la impugnació, a més d'esmentar la resolució objecte d'apel·lació i els pronunciaments que s'impugnen (art. 458 LECn). S'adverteixen a la part recurrent les prevencions següents:  
a) S'ha de constituir un previ depòsit de cinquanta euros en el compte de depòsits i consignacions d'aquest jutjat (número 4371/0000/), i s'ha d'indicar en el camp «concepte» «recurs d'apel·lació i clau 02.».  
b) El justificant d'ingrés s'ha de presentar juntament amb l'escrit d'interposició o adhesió del corresponent recurs.  
c) Així mateix, es fa saber a la part que, per al supòsit de devolució d'aquest depòsit, d'acord amb la legislació vigent i amb la finalitat d'agilitzar-la, haurà de facilitar a aquest jutjat el número de compte bancari en què s'ha de realitzar aquesta devolució.  
Atés que es desconeix el domicili o la residència actuals de la part demandada Zhiuko Ivanov Ivanov, per resolució de data de hui i de conformitat amb el que es disposa en els articles 156.4 i 164 de la Llei d'enjudiciament civil, s'ha ordenat la publicació d'aquest edicte en el tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la sentència a Zhiuko Ivanov Ivanov, en parador ignorat.  
  
Catarroja, 7 d'octubre de 2019.- La lletrada de l'Administració de justícia: Carola Beltrán Lerma.